**Մարզպետի տեղակալ Լևոն Սարգսյանը մասնակցել է Հայ-ռուսական միջտարածաշրջանային 5-րդ համաժողովին 14.10.2016 թ.**

 ՀՀ Տավուշի մարզպետի տեղակալ Լևոն Սարգսյանը հոկտեմբերի 14-ին Երևանում մասնակցել է Հայ-ռուսական միջտարածաշրջանային 5-րդ համաժողովին, որը կազմակերպվել էր ՀՀ տարածքային կառավարման և զարգացման նախարարության և ՌԴ տնտեսական զարգացման նախարարության կողմից: 2011 թվականից պարբերաբար անցկացվող միջտարածաշրջանային համաժողովները նպաստում են Հայաստանի մարզերի ու Ռուսաստանի ռեգիոնների միջեւ տարբեր ուղղություններով համագործակցության խորացմանը և խնդիր ունեն նպաստել երկու երկրների միջեւ միջտարածաշրջանային մակարդակով առկա փոխգործակցության մեծ ներուժի բացահայտմանը, միջտարածաշրջանային մակարդակով գործակցության նոր ուղղությունների նախանշմանը, նոր կապերի հաստատմանը: